barometrisk fallrør
Store norske leksikon,Realfag,Fysikk,Varme- og stofflære
Barometrisk fallrør er et apparat som brukes for å føre væskemengder bort fra utstyr som står under vakuum (trykk lavere enn atmosfæretrykket), for eksempel innsprøytningskondensatorer og inndampere.
Et barometrisk fallrør er et langt, vertikalt rør som føres ned under væskeoverflaten i en beholder. Dersom væsken er vann, må det barometriske fallrøret være minst ti meter høyt for å kunne stå i mot tilnærmet vakuum, men er væsken tyngre enn vann, for eksempel en base, kan røret gjøres kortere.Barometrisk fallrør er en meget enkel innretning som virker automatisk, og anvendes derfor i industrien. Les mer i Store norske leksikon fysikk trykk